2019 yil 22 fevral kuni 2 noma’lum shaxs Toshkent viloyatining Bekobod tumanida yashovchi M.X. (ayol)ning uyiga o‘zlarini tuman gaz filiali xodimlari deb tanishtirib kirib, kuch ishlatish orqali ayoldan pul talab qilgan va uyda pul yo‘qligini bilishgandan so‘ng, voqea joyidan yashiringanlar. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabarida aytilishicha, ko‘rilgan choralar natijasida ushbu jinoyatni Bekobod shahar Sirdaryo ko‘chasida yashovchi L.T. va Angren shahrida yashovchi Sh.R. sodir etganligi aniqlanib, ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.